## dachser_inteligent_logistics

Tlačová správa V Bratislave, 17. 8. 2020

**DACHSER spustil charterové lety do USA na týždennej báze**

**Od konca júla zaisťuje medzinárodný logistický provider DACHSER letecké spojenie Frankfurt - Chicago ako súčasť svojho rozšíreného charterového programu. Od tejto chvíle bude DACHSER prevádzkovať transatlantické lety každý víkend. Zákazníci spoločnosti tak budú benefitovať z pevne daných prepravných časov a lepšieho plánovania kapacít aj cien.**

Koronavírusová kríza viedla a stále vedie k výraznému zníženiu kapacity leteckej nákladnej prepravy. Z tohto dôvodu teraz DACHSER Air & Sea Logistics rozšíril svoj charterový program. Od posledného júlového víkendu, špeciálne charterové lietadlo Boeing 747-400s absolvuje trasu Frankfurt Chicago, čisto nákladné lety.

„*Dnes sú v leteckom priemysle spoľahlivosť, flexibilita a agilita oveľa dôležitejšie ako kedykoľvek predtým*," vysvetľuje Timo Stroh, Head of Global Air Freight skupiny DACHSER. „*Vďaka tomuto špecializovanému riešeniu môžeme ponúknuť našim zákazníkom silné a spoľahlivé prémiové letecké služby medzi Európou a Amerikou a späť."*

**Bezproblémové napojenie na pozemnú prepravu**

Hustá pozemná sieť spoločnosti DACHSER umožňuje doručovať tovar z Frankfurtu nad Mohanom do celej Európy s pevne danými prepravnými časmi a zavedenými štandardmi kvality. V Amerike pokrýva DACHSER tiež stredozápad USA z letiska v Chicagu prostredníctvom kamiónovej prepravy svojich partnerov.

Prémiové charterové lety spoločnosti DACHSER garantujú, že kapacita je naozaj spoľahlivo zabezpečená bez ohľadu na nestabilný vývoj na trhu. Ďalšou výhodou je možnosť prepravy nadrozmerného tovaru, nebezpečného tovaru, ako sú batérie, a produkty, kde je nutné strážiť teplotu, ako aj tovary z oblasti biológie a zdravotníctva. Pevné časy odletu vždy v sobotu z Frankfurtu umožňujú akceptáciu zásielok aj ku koncu týždňa a tým spoľahlivé plánovanie dodávok.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk